የኮ/ል ታደሰ ሙሉነህ ስርዓተ ቀብር ተፈፀመ
የኢትዮጵያ ህዝብ አርበኞች ግንባር መስራች ኮ/ል ታደሰ ሙሉነህ ስርዓተ ቀብር፣ ዛሬ በትውልድ ቦታቸው መርሃዊ ከተማ በርካታ አድናቂዎቻቸውና ቤተሰቦቻቸው በተገኙበት በማኅደረ ስብሃት ቅድስተ ማርያም ቤተክርስቲያን በጀግና የአቀባበር ሥርዓት ተፈፀመ።ኮ/ል ታደሰ ሙሉነህ ሶማልያ ኢትዮጵያን በወረረችበት ጊዜ የሚጠበቅባቸውን ወታደራዊ ግዳጅ በብቃት በመወጣት ሀገርን ከወራሪ ኃይል የታደጉ ሲሆን የሀገሪቱን ከፍተኛ ወታደራዊ ኒሻን የተሸለሙ ናቸው፡፡ኮ/ል ታደሰ በኢትዮጵያ አየር ኃይል በነበራቸው ቆይታ በርካታ የበረራ ባለሙያዎችን ያፈሩ የሀገር ባለውለታም ነበሩ።  